ข้อเสนอแนะเรื่องการแยกขยะ (ในระหว่างที่กทม.นำร่อง 4 เขต 'ไม่เทรวม')

ปัจจุบันกลุ่มประชากรในกทม
อาจแยกได้ ดังนี้
1. กลุ่มบ้านจัดสรร, ทาวน์โฮม ที่มีนิติบุคคล กลุ่มนี้รถขยะไปถึงหน้าบ้าน
2. กลุ่มคอนโด, บ้านเอื้ออาทร, แฟลตการเคหะ หลายแห่งเป็นแบบเก่าคือทิ้งขยะลงปล่อง, หลายแห่งเป็นแบบใหม่ มีถังขยะแห้ง/เปียกแต่ละชั้น 
3. กลุ่มชุมชน ซึ่งรถขยะเข้าไม่ถึงแต่ละบ้าน ปัจจุบันพนง.เก็บต้องเข็นรถเข้าไปเก็บ
4.กลุ่มตึกแถว, ร้านค้าริมถนนใหญ่/ถนนซอย
5. กลุ่มผู้ประกอบการโรงแรม, ห้างสรรพสินค้า, บริษัท/โรงงาน

อาจมีกลุ่มอื่นๆอีกที่ยังไม่ได้กล่าวถึง ซึ่งการเข้าไปเก็บขยะปัจจุบันต้องปรับเปลี่ยนไปตามสภาพบ้านเรือน/สถานที่

ข้อเสนอแนะ

1. เสวนาแลกเปลี่ยน

ถ้าจะให้การแยกขยะและจัดการขยะได้ผลจริงจัง หลังการรวบรวมข้อมูลโครงการ 'ไม่เทรวม' โปรดพิจารณาจัดเสวนา/ระดมความคิด จากอย่างน้อยทั้ง 5 กลุ่มข้างต้นก่อนจะประกาศแนวทางปฎิบัติแก่ประชาชน เพราะเรื่องขยะกระทบกับประชาชนทุกคนในกทม. ทุกกลุ่มควรจะได้แลกเปลี่ยนความคิดเห็น และพร้อมใจในการปรับเปลี่ยนพฤติกรรมของตัวเอง (ส่วนตัวล้างขยะพลาสติก, คัดแยกไป Recycle, ไปเผากับ N15, ขยะสดเอาไปทำปุ๋ย กระนั้นขยะอื่นๆเช่นเศษแก้ว, เศษกระดูก, โลหะ/อโลหะ ยังต้องคงไปกับกทม.  สมาชิกในครอบครัวยังไม่ค่อยแยก เพราะอ้างว่ากทม.ยังไม่ทำรถเก็บขยะแยกชนิดอยู่ดี) 

2. ตั้งเป้าหมายที่จับต้องได้ เช่น 
** ลดขยะ landfill ลง ..% แล้วจะเอางบประมาณที่ประหยัดได้โยกไปทำ.....
** ขยะสด/เศษอาหารที่แยกได้เพิ่ม  กทม.จะเอาไปทำปุ๋ย เพื่อใช้ในหน่วยงานกทม.หรือ/ขายให้หน่วยงานรัฐในราคาถูก (ตรงนี้อาจขอความร่วมมือองค์กรเอกชนต่างๆมาช่วยทำปุ๋ยจากเศษอาหารได้ โดยกทม.มอบงบส่วนหนึ่งให้, และสนับสนุนสถานที่ รวมทั้งหาตลาดรองรับ เป็นต้น)


อยากให้โครงการแยกขยะของกทม.สัมฤทธิ์ผลอย่างแท้จริง โปรดพิจารณาด้วยค่ะ